Iași

Iasi en estremeñu i Iași en rumanu es una ciá con estatus de municipiu de Rumania. Es una delas ciais más pruebrás e emportantis del país. La ciá jue capital del Prencipau de Moldavia dendi 1564 ata 1859, delos Prencipaus Unius de Valaquia i Moldavia entre 1859-1862, i del Reinu de Rumanía entri 1916-1918. 

Está asitiá nel nordesti del país, pertu dela raya cola República de Moldavia, nel distritu de Iași, del qu'es capital. La ciá es atravesá por el río Bahlui. Iași es una delas principalis ciais rumanas, quen 2016 contaba con una puebración de 354 732 abitantis, polo qu'es el centru social, económicu, cultural i académicu dela histórica región rumana de Moldavia. Conocía comu "La cia sobri sieti colinas" i "La ciá delos grandis amoris", Iași es un santu dela estoria delos rumanos. El estoriaol Nicolae Iorga afirmó: "No debería d'abel ningún rumano que no conozca bien la ciá de Iași".

La más antigua universidá rumana jue construia en Iași: se trata dela Nuversidá Alexandru Ioan Cuza. Ogañu ai más de  80 000 estudiantis ena ciá, espallaus en cincu universidais públicas i tres privás. La rica vida social i cultural se sostriba nel Teatru Nacional (el más vieju teatru nacional de Rumanía), ena Ópera, la Filarmónica Estatal de Iași, el Ateneu Tătărași, un famosu jardín botánicu (el más vieju y el más grandi del país), la Biblioteca Central Universitaria (la más vieja de Rumanía), los grandis festivalis i centrus culturalis, numerosus museus, casas memorialis i monumentus estóricos.

 Demografía 

La ciá, que tieni una superficie de 94 km², cuenta según el censo rumano de 2021 del Institutu Nacional de Estadística de Rumania con 271692 abitantis i una densidad de 2890 ab./km².

 Urbanismu 

 Parquis i jardinis 

La ciá es famosa polas sus numerosas plantaciones de Tilia tomentosa, un árbol considerau un santu local. Está distribuia en varios parquis de Iași, encruius:



 El Jardín Botánicu Anastasie Fătu. Con 82 ectáreas, es el jardín más grandi i antiguo de Rumania, jundau en 1856 i trasladau al su actual ubicación en 1963.

 El Parqui Copou está asitiau al norti dela ciá, i con 10 ectáreas, es unu delos lugaris más significativus de Iași. Aquí yaci quiciás el ejemplar de tilu plateado más famosu ena su especie, el tilu de Eminescu, mombrau asína por tratarsi del árbol predilectu del poeta Mihai Eminescu, bajo el cual meditaba i le servía como inspiración para su obra literaria.

 Referencias